22 E qai sauma o Elifasi+ na kai Temani:2 “Vakacava, ena yaga vua na Kalou e dua na tamata?Ena rawa ni yaga vua e dua e yalomatua?+3 Vakacava e kauaitaka o koya e Kaukaua Duadua na nomu yalododonu,Se na rawata kina o koya e dua na ka ni o yalodina ena nomu ivalavala?+4 Ena totogitaki ikoEna veilewaitaki iko tale ga ni o veidokai?5 Sega ni sa levu tale na nomu caka caQai sega ni oti rawa na nomu cala?+6 Ni o kovea wale vei ira na wekamu na ivakadei ni dinau,Qai luvata na nodra isulu na tamata mera luvawale.*+7 O sega ni solia na wainigunu vei koya e oca,O bureitaka tale ga na kakana vei koya e via kana.+8 O koya e kaukaua sa nona na vanua,+E tiko tale ga kina o koya e vakadonui.9 Ia o vakatalai ira na yada mera lako ligalala,Qai musuka na ligadra na gone e sega ni vakatamani.*10 Qori na vuna e wavoliti iko kina na dai,*+Qai vakarerei iko na veika vakadomobula e yaco vakasauri,11 Oya na vuna o sega ni rai rawa kina ni rui butobuto,Qai luvuci iko na wai ni waluvu.12 Vakacava, e sega ni tiko mai lomalagi e cake sara na Kalou?Qai raica ni cecere kece na kalokalo.13 Ia o tukuna: ‘Na cava sara mada e kila tu na Kalou?Ena vakatulewa rawa e loma ni butobuto loaloa?14 E vakaruguti koya na o me kua kina ni raiNi lako wavokita na iyalayala kei lomalagi.’15 Vakacava o na muria na gaunisala makawaEra dau lakova na daucaka ca,16 O ira era kaliraki laivi* ni se bera nodra gauna,E kuitaki na nodra yavu ena waluvu?*+17 Era kaya tiko vua na Kalou dina: ‘Ni biuti keimami!’Na cava tale ga ena cakava rawa vei keimami o koya e Kaukaua Duadua?’18 Ia o koya sara ga e vakasinaita nodra vale ena veika vinaka.(Na vakasama ca va qo e yawa sara mai na noqu vakasama.)19 Era na raica qo na yalododonu ra qai marau vakalevu,Ena vakalialiai ira tale ga o koya e sega ni cala qai kaya:20 ‘Era sa rusa na dau saqati keda,Ena qai yameca na kedra ivovo na bukawaqa.’21 Mo kilai koya mada, o na qai tiko vakacegu,Ena qai yacovi iko na ka vinaka.22 Mo ciqoma na lawa ni gusuna,Qai tugana i lomamu na nona vosa.+23 Ke o lesu vei koya e Kaukaua Duadua, o na vakavoutaki,+Ke o kauta tani mai na nomu valelaca na ka e sega ni dodonu,24 Ke o viritaka ena kuvuniqele na nomu koula*Kei na koula ni Ofa+ ena veivatu ni vanua qakilo,*25 Ena qai nomu koula* o koya e Kaukaua Duadua,Qai nomu siliva vinaka duadua.26 O na qai marautaki koya e Kaukaua Duadua,O na qai tacake vua na Kalou.27 O na vakamasuti koya, ena qai rogoci iko o koya,O na cakava tale ga na ka o bubuluitaka.28 Se mani cava o vakatulewataka mo cakava, ena yaco ga,Ena cilava tale ga nomu sala na rarama.29 O na vakamadualaki ni o vosa vakaviavialevu,Ia ena vakabula o koya na yalomalumalumu.*30 Ena vakabulai ira na sega ni cala o koya,Ke savasava gona na ligamu, o na vakabulai sara ga.”
fij_Latn